Titus Romilius T.f. Rocus Vaticanus

Titus Romilius T.f. Rocus Vaticanus (quando natus sit, quando mortuus nescimus) senator Romanus origine patricio ac vir publicus quinti saeculi a.C.n. fuit.

Familia
Gens Romilia patricia fuit atque tribus Romilia ab ea nominata est. Tamen Titus Romilius solus est, qui e familia consulatum adeptus estDer Neue Pauly, Stuttgardiae 1999, T. 10, c. 1129. Pater eius quidam Titus erat.

Cursus honorum
Anno 455 a.C.n. Romilius consul creatus est. Eo anno apud Algidum montem feliciter contra Aequos certavitTitus Livius, ab urbe condita, III 31,3-6. Postquam fasces deposuit, a tribuno plebis Gaio Calvio Cicerone ignoto de causa accusatus et ad multam decem milium aeris damnatus estloc. cit. §5. Postea proposuit, ut legationem ad leges cognoscendas in Graeciam mittereturDionysius Halycarnessensis X 50,3 - 52,4. Fuit praeterea anno 451 decemvir legibus scribundis.

Notae

Categoria:Nati saeculo 6 aut 5 a.C.n.
Categoria:Senatores
Categoria:Decemviri legibus scribundis
Categoria:Mortui saeculo 5 a.C.n.